Runový tábor (Valdyrheim)

Runový tábor je osada, ktorá sa nachádza na západnej časti Mythie. Je to hlavnou osadou Severanov na tomto ostrove, kde sídli aj Jarl tejto osady.

Runový tábor je názov, ktorý sa používa obecne už dlho, ale skutočným názvom je Valdyrheim, ktorý je pomenovaný po prvom Jarlovi Valdyrovi Bjargssonovi, ktorý založil túto osadu.

Patrí pod velenie veľkráľa Severanov a všetky klany proti veľkráľovi sú nepriateľmi Severanov z Runového tábora.

Momentálne sa snažia Severania udržiavať spojenecké vzťahy najmä s Hordou, ale aj s Južanmi na východe Mythie.

## Poloha

Nachádza sa na západnej časti Mythie. Je dobre krytý horami okrem severovýchodnej časti, ale aj to je nevýhodou, keďže hory sú skvelým miestom pre divokú zver a aj banditov.

Pod územie Severanov patria ešte Posvätné kamene, ktoré sú ich svätým miestom a ešte údolie na východ od Runového tábora, ktoré je zamorené gnollmi.

Na územie Severanov má prístup každý, ak sa nepočítajú niektoré miesta.

## Územie

1. Dom Jarla
2. Zhromaždisko
3. Obytný dom
4. Obytný dom
5. Obytný dom
6. Udiareň
7. Zbrojnica
8. Aréna
9. Koželuh
10. Krčma
11. Obytný dom
12. Kováčňa
13. Ubytovňa
14. Terasa s výhľadom
15. Dom hlavného šamana
16. Obradné kamene
17. Švadleny
18. Baňa
19. Cesta k farme a k rybárovi
20. Cesta z Runového tábora a k Posvätným kameňom
21. Cesta k prístavu a k Ulfrhylr

## Miesta s obmedzeným prístupom

### **Posvätné kamene**

Na Posvätné kamene majú prístup všetci Severania, ale ostatným rasám a frakciám je vstup zakázaný, pokiaľ sa nejedná o výnimočnú situáciu alebo ak neudelí niekto z vyšších pozícií špeciálne povolenie.

### **Ulfrhylr**

Jaskyňa za Runovým táborom smerom na prístav je posvätné miesto, na ktoré nemá prístup nikto okrem hlavného šamana. Hlavný šaman môže udeliť špeciálne povolenie, ale jedine ďalšiemu šamanovi. Názov znamená “Brloh Vlka”. Ten je tu už odjakživa a kedysi ho používali šamani, ale Hallvard Steinarsson sem priviedol vlkov.

### **Baňa**

Do bane majú prístup len severanskí baníci s povolením Jarla.

### **Domy**

**Dom Jarla** - s povolením Jarla a jeho osobnej stráže

**Dom hlavného šamana** - s povolením hlavného šamana

**Obytné domy** - s povolením majiteľa, prípadne do nich môže vojsť Jarl a ním poverení bojovníci

## Zloženie obyvateľstva

Obyvateľstvo sa skladá jedine zo severanského národa. Ten sa rozdeľuje na rôzne funkcie a pozície, ktoré sú rovnako dôležité. Skoro polovina obyvateľstva sa skladá z bojovníkov a druhá polovina z remeselníkov.

## História

Nie je presne známe, kedy sa objavili prvý Severania na Mythii. Známe však je, že ich viedol silný Severan

známy ako Valdyr Bjargsson. Obsadili západnú časť, kde postavili prvý tábor. Postupne začali obsadzovať a preskúmavať celý ostrov a druhý tábor si vytvorili na druhej strane ostrova, ktorý zásobovali z Valdyrheimu, ktorý bol aj nazývaný Runový tábor vďaka Posvätným kameňom, Obradným kameňom a niekoľkým hrobom s runovými náhrobkami po osade.

Severania sa mohli tešiť pokoju po niekoľko rokov. Boli len dve veľké nepríjemné udalosti, ktoré zasiahli Severanov počas ich začiatkov. Prvou bol prvý vrykulský nájazd, ktorý spôsobil druhý nepríjemnú udalosť a to smrť Jarla Valdyra Bjargssona. Jeho nástupcom sa stal jeho syn Kadir Valdyrsson. Síce boli nejaké občasné problémy, ale nikdy to neboli veľké zmeny aké mali nastať o niekoľko rokov neskôr. Prišla stormwindská expedícia z východu a jednala s Medvedím táborom. Nedopadlo to však dobre a Medvedí tábor bol zničený. Zatiaľ sa v rozrastajúcom Valdyrheime pripravovali bojovníci, aby Južanov zatlačili, ale marne. Prichádzalo ich čoraz viac a na mieste Medvedieho tábora si vytvorili vlastnú osadu, ktorú nazvali Modrostrešie.

Ďalší problém nastal, keď sa objavil démon menom Zuaniase. Severania prišli o veľa svojich schopných bojovníkov a trvalo nejakú dobu než sa z tohto stretnutia postavili na nohy. Už nikdy nemali tak vysoký počet bojovníkov ako aj predtým.

Len o pár rokov neskôr bol druhý veľký vrykulský nájazd a ten spôsobil čiastočné zničenie Valdyrheimu spoločne s úmrtím ďalších bojovníkov. Severania boli nútení pristúpiť k diplomacii a dohodli sa na dočasnom miery medzi nimi a Severanmi. Lenže po odohnaní Vrykulov sa po ostrove začali vytvárať organizácie, ktoré škodili ako aj Modrostrešiu tak aj Valdyrheimu.

Nečakaná prítomnosť Worgenov zastihla Severanov nepripravených. Než boli vyhladení naštvanými Severanmi, zabili Worgeni ich najstaršieho šamana. Tým morálka značne klesla, ale šamana nahradil jeho učeň a tak sa Severania dostali z tejto bezradnej situácie.

O pár rokov neskôr sa začala Zelená vojna, keď na Mythiu zaútočili trollovia. Vojna mala hrozivé následky na Severanov a Valdyrheim, že boli nútení sa zlúčiť s Južanmi z Modrostrešia a tak zatlačiť trollov na polostrov nad Posvätnými kameňmi. Lesný boh sa postaral o záchranu trollov a vytvoril okolo polostrova bariéru. Od tej doby Severania pravideľne hliadkujú u Posvätných kameňoch a pozorujú magickú bariéru. Počas týchto rokov Zelenej vojny zomrel Jarl Kadir Valdyrsson a jeho nástupcom sa stal Dagur.

Severania mali chvíľu čas a začali sa starať o opravy Valdyrheimu a vyrovnanie svojich počtov oproti predchádzajúcim rokom, aby vyvážili stráty. Keď Modrostrešie vytvorilo Trestaneckú kolóniu, ktorá je blízko ich hraníc, boli na niekoľko rokov nervózni, ale to postupne ustúpilo. Skôr ich trápil hrozivý hladomor, ktorý prišiel hneď potom, keď počas letného obdobia vládlo divné počasie, ktoré ničilo úrodu.

Keď sa na Mythii začala objavovať Pohroma, niektorí Severania sa záhadne stratili a niektorí sa chovali podivne. Zistilo sa, že pár Severanov vytvorilo menší kult menom Heltraust, čo znamená “Podpora Bohyne Hel”. Tento kult začal uctievať Pohromu ako znovuzrodených bojovníkov, aby sa mohli dostať do Valhally. Avšak, kult bol hneď vyštvaný z ostrova a niektorí jeho príslušníci boli zabití, keď odporovali zadržaniu. Neskôr sa zvýšil počet stráži na východnej časti územia Severanov, keď Pohroma ovládla dedinu, ktorá stála hneď za ich hranicami, ktorú do tej doby nepovažovali za hrozbu.

Keď sa objavili Noční elfovia a Horda, Severania boli ešte viac nervóznejší. Neboli zvyknutí na také množstvo rás a mali radšej svoj pokoj. K týmto frakciám mali neutrálny postoj, zatiaľ čo s Južanmi boli nútení spojenci. To sa však trochu zmenilo, keď prišiel tretí vrykulský nájazd. Vtedy sa spojili sily všetkych frakcií, ale ani to nestačilo na porazenie tohto nájazdu. Nakoniec pomohla až temná mágia pochybných mágov, ktorí sa už nejakú dobu pohybovali po Mythii. Severania nikdy neuznali túto mágiu za správnu a hodnú použiia a stiahli sa do úzadia, kde sa starali hlavne o obnovenie ich domova.

Nastalo nečakané zmiznutie Jarla Dagura. Nikto netušil kam zmizol a pár rokov sa čakalo, či sa objaví alebo ho hliadky nájdu. Medzi tým sa o poriadok starali vunduri s hlavným šamanom Hallvardom Steinarssonom. Po nejakom čase sa považoval Dagur za mŕtveho a mal sa zvoliť nový Jarl. Zozačiatku sa k tomu hlásil vundur Dararoth Sigewulfsson, ale nakoniec sa proti nemu postavil mladý vundur Varg Svarten. Tento súboj si Severania pamätajú aj do dnešných dní, ako mladý Varg porazil Dararotha v dlhom a nemilosrdnom boji. Stal sa novým Jarlom a povráva sa, že na to, že bol tak mladý, bol aj skvelým Jarlom a priam až najlepším, ktorého mali Severania na Mythii.

Keď sa objavila Pohroma na Mythii, sužovala aj Severanov, keďže obsadený Krvavý dvor hraničil rovno s nimi. Jedna z pamätihodných vecí bolo oživenie ľadového wyrma. V horách, kde je teraz jazierko a tábor lovcov, bola raz Pohroma. Dosť to miesto strážili. Jazierko tam vtedy nebolo a na tom mieste bol oltár. Pohroma tam priniesla obetinu a ozbrojenci z Modrostrešia a Horda sa snažili rituál zastaviť. To sa im nepodarilo a z toho miesta vyletel ľadový Wyrm, ktorý mieril k Severanom. Wyrm podpálil veľa budov. Všetci sa snažili Severanom pomôcť a zachrániť, čo sa dalo. Wyrm následne odletel na ostrov blízko Mythie. Nemŕtvu armádu sa snažili celú vyhladiť.

Neskôr bol Jarl Varg nájdený zavraždený na jeho tróne s vyrezaným srdcom. Nikto netušil, kto to spravil, ale stopa bola pár havraních pierok. Dočasným veliteľom sa stala šamanka Ross, ktorá sa však oficiálne Jarlom nikdy nestala. Chvíľku potom sa velenia ujal Halstein Svarkell, ktorý sa stal Jarlom, ale nie na dlho. Bol označený za zradcu a zlého veliteľa, ktorý nielenže vykrádal Severanov, ale rozdelil Severanov na dve skupiny, čím sa spoločnosť na čas rozpadla. Na nejakú dobu prevzala velenie znovu šamanka Ross, ale potom sa našiel nový veliteľ.

Vlády sa ujala Reginleif Drakenberg. Starala sa o osadu a jej obyvateľov a snažila sa znovu spojiť Severanov pod jednu frakciu, aká bola aj predtým. Naprávala chyby predošlého Jarla a stala sa uznávanou vládkyňou. Snažila sa udržovať diplomatické vzťahy s frakciami a vytvorila spoločne so šamankou Ross tábor Austurgard, ktorý funguje primárne ako ambasáda. Lenže posledné roky boli nesmierne ťažké pre Severanov a spôsobil aj ich úpadok. Zomrelo nespočet dobrých bojovníkov a šamanov. Medzi nich patril aj hlavný šaman Hallvard Steinarsson, ktorý pred svojou smrťou zvolil svojho nástupcu šamanku Ionu Hakondottir, keď zomrel bývalý hlavný šaman Skjold syn Hada, ktorý bol kedysi učňom Hallvarda.

## Náboženstvo

Severanský panteón je jediným náboženstvom, ktorý sa tu uctieva. Najdú sa aj takí, ktorí inklinujú aj k temnejším praktikám tohto naboženstva, ale tí sú odsudzovaní a vyháňaní zo spoločenstva. Iné náboženstvá sa tu neuctievajú a tolerujú sa len v prípade, ak je to nutné.

## Politika

### **Velenie**

Veliteľom Severanov na Mythii je Jarl. Tu sú uvedení všetci doterajší až po posledného, ktorý je momentálnym Jarlom.

Jarl Valdyr Bjargsson

Jarl Kadir Valdyrsson

Jarl Dagur

Jarl Varg Svarten

Ross

Jarl Halstein Svarkell

Reginleif Drakenberg

Jagger Magnusson

### **Hlavný šaman**

Šamani majú vysoké postavenie v hierarchii Severanov. Hlavný šaman je rovnako tak dôležitý ako aj samotný Jarl. Tu sú uvedení všetci doterajší až po posledného, ktorý je momentálnym Arweinydom.

Steinar

Hallvard Steinarsson

Skjold syn Hada

Iona Hakondottir

## Vojnový stav

### Mythia

*Modrostrešie* - spojenci

*Posvätný Háj* - spojenci

*Horda* - spojenci

### Ostatné ostrovy

*Baron Marcus Ostrien* - neutrálny

*Veľkráľ Garneos "Krvavý" Ásgeirsson* - spojenec

*Rebeli* - nepriatelia

*Klany proti Veľkráľovi* - nepriatelia